હાફ ટાઇમ સુધી જર્મની 5 ગોલથી આગળ નીકળી ચૂક્યું હતું. પહેલા ગોલથી પાંચમાં ગોલની વચ્ચેનું અંતર માત્ર 18 મિનિટનું હતું, પરંતુ જર્મન ટીમ અહીં રોકાઇ નહી. આંદ્રે શર્રેલે મેચના 69મી મિનિટ પર પોતાનું ખાતુ ખોલાવ્યું અને 10 મિનિટ બાદ જ બીજો ગોલ કરીને પોતાનો કોટા પૂરો કરી દીધો. 79 મિનિટ બાદ જર્મનીનો સ્કોર 7-0 થઇ ચૂક્યો હતો. પહેલા હાફમાં ગોલ થવા પર જે બ્રાઝીલના ફેન્સ હતા તેમની આંખોમાં આંસુ દેખાવા લાગ્યા હતા, અને મેદાન છોડીને જવા સિવાય તેમની પાસે બીજી કોઇ આશા ન્હોતી. જોકે બ્રાઝીલ તરફથી છેલ્લી મિનિટમાં ઓસ્કર તરફથી કરવામાં આવેલા ગોલથી કોઇ ફર્ક પડવાનો ન્હોતો.